24/09/2020 | Administración LocalMunicipal
Cee
Bases para a formación dunha bolsa de emprego para a substitución do posto traballador/a social en supostos de ausencia, incapacidade e situacións análogas da titular

BASES PARA A FORMACIÓN DUNHA BOLSA DE EMPREGO PARA A SUBSTITUCIÓNS DO POSTO TRABALLADOR/A SOCIAL EN SUPOSTOS DE AUSENCIA, INCAPACIDADE E SITUACIÓNS ANÁLOGAS DA TITULAR PRIMEIRO.–Obxecto da convocatoria. É obxecto das presentes bases regular o proceso de selección dun traballador/a social para substitución en supostos de ausencia, incapacidade e situacións análogas da titular do posto, creándose unha bolsa de traballo da que formarán parte aqueles/as aspirantes que fosen seleccionados, co fin de cubrir ditas necesidades. A selección de traballador/a será para o desenvolvemento das funcións e tarefas específicas da especialidade profesional correspondente (persoal laboral fixo, Ttitulados grado medio, nivel salarial II) A bolsa de emprego non xerará por si mesma dereito algún fronte ao Concello e, por tanto, non producirá relación xurídica algunha co mesmo. Só ten o efecto de poder ser chamado polo Concello segundo a orde obtida na bolsa de emprego, en caso de necesidade. SEGUNDO.–Modalidade e duración do contrato. O contrato de traballo terá as seguintes características: Xornada completa de luns a venres en horario de 8.00 a 15.00 horas. Duración: en función da incidencia que deu lugar á substitución. En caso necesario, o horario poderá ser partido en xornada de mañá e tarde, adaptaranse ás necesidades do servizo. TERCEIRO.–Retribucións. As retribucións son as establecidas conforme ao convenio colectivo: PERSOAL LABORAL CONCELLO CEE, publicado no BOE/DOG, do 28/10/2002, e modificación publicada no Boletín Oficial da Coruña número 259, do 10/11/2008 (táboas salariais 2009 e 2010), e as modificacións establecidas polo Goberno (diminución salarial 5% publicada BOE n.º 126, de data 24-05-2010. Aumento salarial do 1% publicado BOE n.º 260 de data 30-10-2015 e aumento salarial do 1% publicado no BOE n.º 174, de data 22-07-2017); aumento salarial 1,75% publicado BOE n.º 161, de data 4-07-2018, e aumento salarial do 2,25% para o ano 2019 publicado no BOE n.º 132, de data 27-12-2018. CUARTO.–Funcións. As funcións e tarefas a desempeñar polos/as traballadores/as serán as seguintes: XESTIÓN, DESENVOLVEMENTO E SEGUIMENTO DO PROGRAMA DE INFORMACIÓN, ORIENTACIÓN E ASESORAMENTO PARA PROCURAR O ACCESO DE TODOS OS CIDADÁNS DE FORMA NORMALIZADA ÓS RECURSOS SOCIAIS. DENTRO DESTE PROGRAMA SE DESENVOLVEN AS SEGUINTES FUNCIÓNS: 1. Atención ó público mediante entrevistas persoais.2. Atención ó público a través de consultas telefónicas.3. Rexistro e toma de datos.4. Introdución de expedientes no SIUSS (O SIUSS é o “sistema de información de usuarios de servizos sociais”. O rexistro de todos os expedientes que se manexan no servizo de traballo social é de obrigado cumprimento para os traballadores sociais, sendo requirido varias veces 6 ano volcados de datos para a Xunta e para a Administración Central. A implantación do SIUSS tamén é requisito imprescindible para poder optar ás subvencións públicas.) 5. Información, orientación e asesoramento técnico, a nivel individual ou familiar.6. Deseño de proxectos de traballo social.7. Execución de proxectos de traballo social.8. Intervención con persoas e/ou familias no seu entorno.9. Tramitación e xestións varias de solicitudes dos usuarios.10. Realización de informes sociais.11. Derivacións a outros servizos.12. Seguimentos de actuacións realizadas.13. Coordinación con outros departamentos relacionados coa acción social a nivel municipal e supra municipal.14. Visitas domiciliarias.15. Coñecemento da realidade social do entorno para poder planificar accións globais de prevención e detección de casos.16. Realización de memorias e similares.17. Elaboración de soportes para a difusión da información. XESTIÓN, DESENVOLVEMENTO E SEGUEMENTO DO PROGRAMA DE PREVENCIÓN E INSERCIÓN SOCIAL. DENTRO DESTE PROGRAMA SE DESENVOLVEN AS SEGUINTES FUNCIÓNS: No marco da emerxencia social municipal: 1. Difusión da información sobre o programa.2. instrución dos expedientes individuales de solicitude, o que inclúe a xestión da instancia de solicitude; o estudo da situación de necesidade, mediante entrevistas, visitas domiciliarias, recopilación de documentación xustificativa da situación de necesidade e outros medios que se consideren oportunos para verificar a situación e necesidade plantexada; a elaboración de informe social con proposta de concesión ou denegación. No marco das xestións de prestacións públicas relacionadas coa prevención da exclusión social: 1. Renda de inserción social de Galicia ( RISGA), o que inclúe as funcións de: 1.1. Información, orientación e asesoramento.2.2. Recompilación de documentación.3.3. Realización de visitas domiciliarias.4.4. Emisión dun informe social e proposta.5.5. Elaboración dun proxecto de inserción.6.6. No caso da concesión da renda: 6.6.1. Control da execución das accións incluídas no proxecto de inserción.6.6.2. Revisións periódicas e emisión de informes de seguimento.2. Axudas para situación de emerxencia social da Xunta de Galicia, o que inclúe as funcións de: 2.1. Información, orientación e asesoramento.2.2. Recompilación de documentación.2.3. Realización de visitas domiciliarias.2.4. Emisión dun informe social e proposta. XESTIÓN, DESENVOLVEMENTO E SEGUIMENTO DO PROGRAMA DE ANIMACIÓN CONTINUA Dentro deste programa se desenvolven as seguintes funcións: 1. Colaboración con entidades sociais sen ánimo de lucro. Cales queira outras tarefas de xestión no marco da atención primaria que lle podan corresponder de conformidade co perfil e contido do posto, así como dentro da súa competencia e sempre que a súa titulación sexa habilitante conforme á normativa vixente, cando sexan necesarias para facilitar a operatividade municipal da área de Benestar Social e Igualdade. QUINTO.–Requisitos dos aspirantes. Para participar no proceso selectivo os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán mantelos durante todo o proceso: 1. Ser español ou nacional dalgún dos estados membros da Unión Europea ou nacional dalgún estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores, nos termos establecidos na normativa vixente.2. Ter cumpridos os dezaseis (16) anos de idade e non ter acadado a idade de xubilación forzosa. Non padecer enfermidade ou eiva física que impida o desenvolvemento das funcións propias do posto de traballo para o que se opta. Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente que impida, no seu Estado, nos mesmos termos o acceso ó emprego público. Non estar incurso en causas de incompatibilidade de conformidade co establecido na lei 53/84 de 26 de decembro do persoal ó servizo das Administracións Públicas. Acreditar estar en posesión do título de Traballo Social ou equivalente. No suposto de estar exento de realizar a proba de galego. Acreditación de estar en posesión do CELGA 4 ou ter superado o curso de perfeccionamento en lingua galega ou nivel equivalente. Os anteriores requisitos deberanse reunir con referencia ao último día do prazo de presentación de solicitudes, e gozar deles ata a toma de posesión, e será nulo o nomeamento dos aspirantes que estean incursos en causas de incapacidade segundo a normativa vixente SEXTO.–Presentación de instancias. As instancias dirixiranse ó Alcalde do Concello de Cee e presentaranse no Rexistro Xeral do Concello de 9 a 13.30 horas, situado na rúa Domingo Antonio de Andrade, s/n, 15270 Cee, A Coruña, ou na forma prevista nas Leis 39/2015, do 1 de outubro, do Procedemento Administrativo Común das Administracións Públicas e 40/2015, do 1 de outubro, de Réxime Xurídico do Sector Público, no prazo de dez (10) días hábiles, contados a partir do seguinte ó de publicación das Bases no BOP, nos modelos normalizados que figuran como anexos a estas bases. Non obstante, no caso de non presentarse a instancia no rexistro xeral do Concello, deberá anticiparse a presentación da solicitude de participación, a través de calquera medio que permita deixar constancia (email: correo@cee. gal.) que deberá ter entrada no Concello antes de que remate o prazo e hora fixados como o último día para a presentación de solicitudes. Documentación Os aspirantes ó posto deberán aportar a seguinte documentación. a) Obrigatoriamente  Solicitude nos modelos normalizados que figuran como anexos a estas bases.  DNI  Documentación acreditativa de estar en posesión do título de Traballo Social ou equivalente  No suposto de estar exento de realizar a proba de galego. Acreditación de estar en posesión do CELGA 4 ou ter superado o curso de perfeccionamento en lingua galega ou nivel equivalente. b) Voluntariamente A presentación de documentación acreditativa dos aspectos a valorar na fase de concurso é voluntaria por parte do aspirante. En todo caso, non se tomarán en conta nin serán avaliados aqueles méritos que non queden debidamente acreditados, en todos os seus extremos, no último día do prazo de presentación da instancias. De non presentarse documentación acreditativa dos méritos a valorar a puntuación na fase de concurso será de 0 ptos. Segundo establece o artigo 28.3 da lei 39/2015, do 1 de outubro, do procedemento administrativo común das administracións públicas a documentación poderá aportarse en copia simple. En caso de que dita documentación xa obrase en poder da administración poderá solicitarse que se faga uso da mesma, indicando na solicitude en que momento e ante que órgano administrativo se presentou dita documentación. SÉTIMO.–Admisión de candidatos. Rematado o prazo de presentación de instancias, a Presidencia da Corporación ditará resolución na que se aprobará a lista provisional/definitiva de admitidos e excluídos que se publicará no Taboleiro de Edictos do Concello e na páxina web municipal, con indicación do prazo de emenda que, nos termos da lei 39/2015, se concede aos aspirantes excluídos. As reclamacións, se as houbese, serán resoltas na resolución pola que se aprobe a lista definitiva que se publicará do mesmo xeito que a provisional. Nesta mesma resolución figurará o lugar e data da celebración das probas. No caso de que fosen admitidos tódolos aspirantes presentados, poderá ditarse directamente a lista definitiva de admitidos, sen prexuízo de que contra a mesma se poderán interpoñer os recursos procedentes en dereito. No caso de que por circunstancias excepcionais houbese que modificar lugar, data ou hora da valoración de méritos ou da probas a realizar, a modificación publicarase no Taboleiro de Edictos do Concello e na páxina web municipal. OITAVO.–Tribunal Cualificador. O tribunal cualificador estará formado por cinco membros: un presidente, un secretario e tres vogais e quedará integrado polas persoas que designe a Alcaldía. Os seus integrantes deberán ser Funcionarios/as ou persoal laboral fixo ó servizo das Administracións Públicas, con titulación igual ou superior á requirida para o acceso á praza. O tribunal quedará integrado, ademais, polos respectivos suplentes que serán designados da mesma forma que os titulares. A pertenza aos órganos de selección realizarase a título individual, non podendo ostentarse en representación nin por conta de ninguén. A composición dos tribunais será predominantemente técnica, non formará parte do tribunal cualificador o persoal de elección ou de designación política, os funcionarios/as interinos/as e o persoal eventual. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas no artigo 23 da Lei 40/2015, do 1 de outubro, de Réxime Xurídico do Sector Público, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte o disposto no artigo 13.2° do Real decreto 36.4/1995, do 10 de marzo, do regulamento xeral de ingreso. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme ao artigo 24 Lei 40/2015, do 1 de outubro, de Réxime Xurídico do Sector Público. O tribunal non poderá constituírse nin actuar sen a asistencia do Presidente e do Secretario ou, no seu caso, dos seus suplentes, e da metade, polo menos, dos seus membros. O tribunal resolverá cantas dúbidas poidan exporse e poderá adoptar os acordos que garantan a boa orde da convocatoria, en todo o non previsto polas presentes bases e normativa aplicable. Aos membros ou asesores do tribunal que concorran ás súas sesións, aboaránselles indemnizacións por asistencia e, cando cumpra, por dietas e gastos de viaxe, nas contías establecidas na lexislación vixente no momento dos devengos. De tódalas reunións que faga o tribunal, o secretario redactará acta. Composición do tribunal: NOVENO.–Probas selectivas e sistema de cualificación. O sistema de selección será o de concurso - oposición. Valoraranse unicamente os méritos debidamente acreditados polos aspirantes en todos os seus extremos, no último día do prazo de presentación da instancias.1.ª fase: concurso. O Tribunal reunirase en sesión non pública a efectos de valorar os méritos alegados e debidamente acreditados. O resultado da valoración farase público, mediante a exposición no Taboleiro de Edictos da Casa do Concello e na páxina web municipal. A puntuación máxima total establécese en catro puntos e será o resultado de sumar os méritos que se enumeran nos parágrafos seguintes, cos límites que se sinalan para cada un deles. Serán méritos a valorar nesta fase: A) Experiencia profesional. Máximo 1 punto. Por servizos prestados en calquera administración pública en cometidos e categoría semellantes os da praza obxecto de convocatoria: 0,10 puntos/mes ata un máximo de 1 puntos. Por servizos prestados en calquera administración ou empresa privada en cometidos e categoría semellantes os da praza obxecto de convocatoria: 0,05 puntos/mes ata un máximo de 1 puntos. A acreditación dos servizos prestados efectuarase mediante certificado de vida laboral expedido pola Tesourería Xeral de Seguridade Social acompañado do certificado da empresa no que conste a categoría na que se teñen prestado os servizos e/ou contrato de traballo. A non presentación de ámbolos documentos (vida laboral+ certificado de empresa e/ou contrato de traballo) suporá a non valoración do mérito alegado. B) Formación. Máximo 3 puntos. Formación específica, debidamente acreditada e homologada, relacionada co posto de traballo, impartida por administracións públicas ou por entidades e organismos autorizados. Ata 3 puntos. – 0,005 puntos por cada hora de formación. A acreditación dos cursos/programas formativos ou de integración realizarase mediante o correspondente certificado da súa realización expedido pola EGAP, Universidade ou calquera Administración Pública, organismos da administración e institucións públicas ou debidamente homologadas por esta. Non serán obxecto de avaliación os certificados expedidos por academias privadas senón se xustifica a homologación sinalada.2.ª fase: oposición. OBRIGATORIA E ELIMINATORIA.1.–Proba de coñecemento teórico, obrigatoria e eliminatoria, de carácter escrito, e que terá por obxecto avaliar os coñecementos e habilidades para desenvolver as funcións propias do cargo. Consistirá nun TEST de 30 preguntas a desenvolver relacionadas co temario específico anexo a estas bases. A duración máxima para a realización deste exercicio será de 40 minutos, podendo o tribunal determinar tempos inferiores se así o estima conveniente. As respostas erróneas non descontarán. Cada pregunta correcta terá unha puntuación de 0,20 puntos. As erróneas e non contestadas terán unha valoración de 0 ptos. O exercicio será cualificado de 0 a 6 puntos máximo, sendo necesario acadar unha puntuación de 3 puntos para superalo, dado o seu carácter eliminatorio.2.–Coñecemento do idioma galego. OBRIGATORIA E ELIMINATORIA. A proba consistirá nunha tradución en ambos os dous sentidos. Cualificación de apto/non apto. Quedará exceptuado/a desta proba quen acredite estar en posesión do CELGA 4. Ao obxecto desta proba poderá incorporarse o persoal especializado que considerara necesario o tribunal. DÉCIMO.–Publicidade e desenvolvemento das probas. Os resultados das diferentes probas publicaranse no taboleiro de anuncios da Casa do Concello e na páxina web municipal indicando, no seu caso, a lista de candidatos presentados e non presentados así como as diferentes puntuacións/valoracións obtidas. Se a proba ten carácter eliminatorio indicarase se o candidato queda eliminado. Unha vez rematadas as probas, publicaranse no taboleiro de anuncios e na páxina web municipal as puntuacións totais acadadas, ordenando os candidatos de maior a menor por orde de puntuación, así como a relación de candidatos propostos para selección. Calquera proposta que contraveña o anteriormente establecido será nula de pleno dereito. Os candidatos disporán dun prazo de dez (10) días hábiles para presentar alegacións no Rexistro xeral do Concello ou por calquera dos medios que establece o artigo 16.4 da Lei 39/2015, do 1 de outubro. Non obstante, no caso de non presentarse a instancia no rexistro xeral do Concello, deberá anticiparse a presentación da solicitude de participación, a través de calquera medio que permita deixar constancia que deberá ter entrada no rexistro do Concello antes de que remate o prazo e hora fixados como o último día para a presentación de alegacións. UNDÉCIMO.–Bolsa de emprego. Constitución e funcionamento. O orde dos/as aspirantes da bolsa establecerase de maior a menor puntuación obtida. Cando se produza unha circunstancia das citadas na Base 1.ª, acudirase a lista, respectando o orde de prelación da bolsa. Cando as persoas incluídas na bolsa de traballo cambien calquera dos seus datos persoais, domicilio ou teléfono e especialmente os de localización, estarán obrigadas a comunicalo ao Departamento de Persoal a través das canles do artigo 16.4 da Lei 39/2015 do 1 de outubro, do Procedemento administrativo Común das Administracións Públicas, sendo da súa total responsabilidade a actualización dos mesmos e as consecuencias que poidan derivarse da súa non comunicación. Con anterioridade a contratación do traballador o/a aspirante proposto/a deberá no prazo de cinco días naturais contados a partir da publicación/chamamento, presentar, os documentos seguintes: 1. Fotocopia compulsada do seu Documento Nacional de Identidade.2. Copia autenticada ou fotocopia compulsada do título ou, no seu caso, diploma sobre a base do cal se procedeu á admisión, ou ben xustificante de ter cumprido todos os requisitos para a expedición deste. Se estes documentos estivesen expedidos despois da data de terminación do prazo de presentación de instancias, deberá xustificarse a data en que finalizaron os correspondentes estudos.3. Certificado acreditativo de posuír a capacidade funcional para o desempeño das tarefas habituais da praza á que se aspira. No suposto de persoas discapacitadas, observarase tamén o que establece o apartado d) da base segunda da presente convocatoria.4. Declaración xurada de non ter sido separado/a, mediante expediente disciplinario do servizo do Estado ás Comunidades Autónomas ou ás entidades locais, nin estar inhabilitado/a para o exercicio de funcións públicas por sentenza firme.5. Fotocopia da cartilla da Seguridade Social (no caso de estar dado de alta). 6. Declaración xurada de non vir desempeñando posto algún ou actividade no sector público ou actividade privada que requira recoñecemento de compatibilidade. A este respecto estarase ao disposto pola Lei 53/1984 do 26 de decembro, de Incompatibilidades do persoal ao servizo das Administracións Públicas, así como o seu regulamento de desenrolo, aprobado polo Decreto 598/1985 de 30 de abril. Se no prazo indicado, o/a solicitada non presenta a documentación requirida, entenderase que renuncia á contratación ou nomeamento, e será excluído/a de a Bolsa de Emprego. Con todo, serán causas xustificativas para non ser excluídos da Bolsa e conservar a orde que ocupase na mesma para efectos de futuras contratacións, as seguintes: a) Estar a traballar para calquera Organismo público ou empresa privada. b) Estar en situación de Incapacidade Temporal, enfermidade xustificada medicamente ou durante as 16 semanas seguintes ao parto. De igual modo, será causa xustificativa a enfermidade moi grave do cónxuxe ou familiar ata 2.º grao de consanguinidade, acreditada por certificado médico e libro de familia. c) Deber inescusable de carácter público ou privado. d) Causa de forza maior apreciada con tal carácter pola Administración. Nestes casos, o solicitado/a dispoñerá dun prazo de 10 días hábiles para xustificar documentalmente algunha das citadas circunstancias, e manterá o seu posto na bolsa de emprego, quedando en situación de suspensión na mesma, non recibindo máis chamamentos ata que comunique por escrito a finalización da situación debidamente xustificada que deu lugar ao rexeitamento do chamamento. Se no citado prazo non achegase a documentación acreditativa, entenderase que renuncia á contratación ou nomeamento, e será excluído/a automaticamente da bolsa de emprego. Outros supostos de exclusión automática da bolsa de emprego serán: a) Falsidade na documentación achegada, apreciada en calquera momento pola Administración. b) A solicitude de baixa voluntaria da bolsa de emprego por parte do traballador. c) Separación do servizo. d) Renunciar á condición de funcionario. A duración e vixencia desta bolsa de emprego será indefinida, ata a creación dunha nova derivada da convocatoria e celebración dun novo proceso selectivo, ou ata que se declare extinguida polo órgano competente. DÉCIMO PRIMEIRO.–Empate na orde de puntuación. En caso de empate, a orde de puntuación dos candidatos establecerase como segue: 1.–Nota da fase de oposición.2.– Nota da fase de concurso.3.–Letra do primeiro apelido tomando como referencia o establecido na última resolución anual pola que se publica o resultado do sorteo ó que se refire o Reglamento General de Ingreso del Personal al Servicio de la Administración del Estado (orden de actuación dos aspirantes en probas selectivas). DÉCIMO SEGUNDO.–Adaptacións para persoas con minusvalía. Nas probas selectivas estableceranse para as persoas con minusvalía que o soliciten expresamente na súa instancia, as adaptacións posibles de tempo e medios para a realización das probas, de forma que gocen de igualdade de oportunidades cos demais participantes. Os/as aspirantes que fagan valer a súa condición de persoa con discapacidade deberá presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. DÉCIMO TERCEIRO.–Recursos. Esta convocatoria, as súas bases e cantos actos administrativos se deriven delas ou da actuación do tribunal, poderán ser impugnados polos interesados nos casos e na forma establecida nas Leis 39/2015, do 1 de outubro, do Procedemento Administrativo Común das Administracións Públicas, e 40/2015, do 1 de outubro, de Réxime Xurídico do Sector Público. DÉCIMO CUARTO.–Publicación na páxina web municipal. Da documentación relacionada co proceso selectivo que se publique no taboleiro de anuncios municipal, realizarase así mesmo publicación, con carácter meramente informativo, na páxina web municipal: www.cee. gal DÉCIMO QUINTO.–Aclaracións. Os aspirantes deberán estar en posesión de todos aqueles requisitos esixidos nestas bases o último día do prazo de presentación de solicitudes, e gozar e ter dispoñibilidade deles durante toda a contratación. Salvo que se indique expresamente nestas bases os aspirantes deberán presentar tódolos datos persoais e profesionais que poidan ser obxecto de avaliación en cada praza concreta. So serán obxecto de puntuación aqueles méritos tanto formativos como de experiencia laboral que estean relacionados co posto de traballo obxecto do proceso de selección. Enténdese por oficiais os títulos, diplomas, certificados, etc. emitidos pola administración pública, os da Universidades públicas e privadas oficiais e os que non sendo emitidos por ditas entidades contan coa homologación das mesmas. A acreditación dos cursos realizarase mediante o correspondente certificado da súa realización expedido pola EGAP, Universidade ou calquera Administración Pública, organismos da administración e institucións públicas ou debidamente homologadas por esta. Non serán obxecto de avaliación os certificados expedidos por academias privadas senón se xustifica a homologación sinalada. Cee, 16 de setembro de 2020. A ALCALDESA Asdo. Margarita Lamela Louzán ANEXO I ANEXO II TEMARIO TEMARIO XERAL Tema 1.–A Constitución Española de 1978. Principios xerais e estrutura. Dereitos fundamentais e liberdades públicas. Tema 2.–O Estatuto de Autonomía de Galicia. As institucións da Comunidade Autónoma. O Parlamento. O Consello da Xunta. O presidente. Tema 3.–A Lei: concepto e clases. Disposicións normativas con forza de lei. O Regulamento: concepto. Clasificación dos regulamentos. Tema 4.–O acto administrativo: concepto e clases. Elementos do acto. A eficacia dos actos administrativos. Nulidade e anulabilidade. Tema 5.–O procedemento administrativo: iniciación, ordenación, instrución e terminación. Tema 6.–Finalización do procedemento: a obriga de resolver. O silencio administrativo. Os recursos administrativos. Conceptos e clases, requisitos xerais. Os recursos ordinarios. Tema 7.–O municipio. Elementos. Territorio e poboación. Tema 8.–A organización municipal. Funcionamento dos órganos colexiados locais. Competencias municipais. Tema 9.–Prevención de Riscos Laborais. Lexislación básica. TEMARIO ESPECÍFICO Tema 1.–Marco legal dos servizos sociais. A Constitución española, o Estatuto de Autonomía, a Lei de Bases de Réxime Local. Tema 2.–Lei 13/2008, do 3 de decembro, de Servizos Sociais de Galicia. Tema 3.–Decreto 99/2012, do 16 de marzo, polo que se regulan os servizos sociais comunitarios e o seu financiamento. Tema 4.–Lei 10/2013, do 27 de novembro, de inclusión social de Galicia. Decreto 14/2019 do 31 de xaneiro, de desenvolvemento da lei 10/2013 Tema 5.–O servizo de Axuda no Fogar. Normativa, coordinación e funcionamento a nivel autonómico e local. Regulamento do servizo de axuda no fogar do Concello de Cee. Tema 6.–A Lei de Promoción da Autonomía Persoal e Atención ás Persoas en Situación de Dependencia. Tema 7.–Regulación do procedemento para o recoñecemento da dependencia e do dereito ás prestacións do sistema de dependencia e procedemento de elaboración do PIA da Comunidade Autónoma Galega. Tema 8.–As persoas maiores. Aspectos físicos, psicolóxicos e sociais do avellentamento. Novos roles da persoa maior na nosa sociedade. Programas, actuacións e recursos no concello de Cee. Tema 9.–Discapacidade: conceptos básicos. Aspectos físicos, psíquicos e sociais e legais. Intervención social con persoas con discapacidade. Tema 10.–Os sistemas de información nos servizos sociais comunitarios básicos. Novas tecnoloxías da información aplicadas ao traballo social. Protección de datos nos servizos sociais. Tema 11.–A planificación nos servizos sociais. Concepto de planificación. Técnicas aplicadas ao traballo social. Dimensións, funcións e tipos. Niveis operacionais da planificación: plans, programas e proxectos. Tema 12.–Equipos de traballo con especial referencia ao equipo multidisciplinar. Os equipos de traballo nos servizos sociais comunitarios básicos. Reunións de traballo. Tema 14.–Os servizos sociais no Concello. Programas e recursos. Tema 15.–Ordenanza de axudas de emerxencia social no Concello de Cee.